અનુષ્કાએ જે ડ્રેસ પહેર્યો છે એમાં ટ્રેડિશનલ ચિકનકારી વર્ક સાથે ગ્લૅમરનો ટચ આપવામાં આવ્યો છે. આખો ઘાઘરો ન્યુડ શેડમાં છે અને એના પર વાઇટ કલરના થ્રેડથી વર્ક કરવામાં આવ્યું છે. આખા ઘાઘરામાં ચિકનકારી વર્ક તો છે જ, પરંતુ જ્યાં-જ્યાં નીચેના ફૅબ્રિકનો બેઝ દેખાય છે ત્યાં સીક્વન્સ નાખવામાં આવી છે; જેના લીધે શાઇન આવે છે. ઘાઘરાના બેઝમાં પાંચ ઇંચનો સીક્વન્સનો પટ્ટો આપવામાં આવ્યો છે અને ઘાઘરાની નીચે શિમર ફૅબ્રિકની પ્લીટ્સ આપવામાં આવી છે. ટૉપમાં ન્યુડ શેડમાં નેટ લઈ એના પર વર્ક કરવામાં આવ્યું છે અને ઇન્કટ આપવામાં આવ્યું છે. વર્ક માત્ર ચેસ્ટથી લઈને કમર સુધી કરવામાં આવ્યું છે. ક્લોઝ નેકલાઇન આપવામાં આવી છે અને ટૉપમાં જે વર્ક કરવામાં આવ્યું છે એ ખૂબ જ ઇન્ટરેસ્ટિંગ છે. ટૉપમાં સીક્વન્સનાં હૅન્ગિંગ લગાડવામાં આવ્યાં છે, જેને લીધે ગ્લૅમરસ લુક આવે છે. ચિકનકારીને એક અલગ લુક આપવામાં આવ્યો છે, પરંતુ એનાથી એની ઑથેન્ટિસિટી ઓછી નથી થતી.